A jedes Mitglidslond kriagt vo da UEFA a gewisse Onzohl an Stoatpletzn. Wöches Lond wia vü Monschoftn in wöchan Beweab entsendn deaf, sted in da UEFA-Fümfjoaresweatung. Wöche Monschoftn des dann san, muass sie a jedes Land söwa ausmochn. De meistn Lenda mochn des üba eanare Fuaßboiliga, oba es wean a monche Pletz fia zum Beispü an Sieg im nationaln Pokalbeweab heagebn.